– Unge bøller gjør bare det som er ventet av dem.

Reportasjen om parallellsamfunnene i Sverige på «Søndagsrevyen» har vakt oppsikt. I innslaget forteller svensk politi til NRK at de er i ferd med å miste kontrollen i flere av forstedene til noen av de svenske storbyene.

Dette er bydeler hvor nesten alle innbyggeren er innvandrere, og hvor arbeidsledigheten og kriminaliteten er høy.

Reporter Anders Magnus og kameramann Mohammed Alayoubi ble kjeppjaget og kastet stein på da de laget reportasjen. De to var sammen med svensk politi da hendelse skjedde.

Les også: Anders Magnus: «Trusler fikk vi hele tiden - til og med da vi var med politiet»

- Interessant

Svenske Ali Esbati, riksdagspolitiker for Vänsterpartiet i Sverige, synes reportasjen er rasistisk og mener at den gir et galt bilde av hva som skjer.

– Dette er et interessant og minneverdig eksempel på hvordan moralpanikk/propaganda fungerer i dag, skriver Esbati i en melding han har lagt ut på Facebook.

Esbati har bodd nesten sju år i Norge, men er oppvokst i Stockhoms-bydelen Rinkeby.

Politikeren omtaler også Syvli Listhaug som «hatpropagandisten» fra «rasistiska» Fremskrittspartiet.

Les også: Listhaug rystet over steinkasting mot NRK

- Vet det gir oppmerksomhet

Esbati har bodd nesten sju år i Norge, men er oppvokst i Stockholms-bydelen Rinkeby. I dag er han altså toppolitiker i Sveriges riksdag.

I innlegget på Facebook tar politikeren til orde for at media er med på skape et bilde som kan virke selvforsterkende.

– Unge bøller gjør bare det som er ventet av dem fordi de vet at det gir mest oppmerksomhet, fortsetter Esbati.

- I innslaget ser vi altså et antall klipp fra faktiske problem som vold, trusler og pågripelser sammen med en blanding av korrekt og tvilsom statistikk.

Tidligere mandag rådet Esbati innvandrings- og integreringsminister Sylvi Listhaug til å rekke seg.

Les også: - Listhaug bør slutte å fare med usannheter

Du kan lese hele innlegget her!